
BIUDŽETINIS VERTINIMAS
pateiktas Kultūros ir švietimo komitetui dėl pasiūlymo dėl Europos Parlamento ir Tarybos reglamento, kuriuo nustatoma 2028–2034 m. programa „Erasmus+“ ir panaikinami reglamentai (ES) 2021/817 ir (ES) 2021/888

(COM(2025)0549 – C10‑0170/2025 – 2025/0222(COD))
<Intro>Biudžeto komitetas, vadovaudamasis Darbo tvarkos taisyklių 58 straipsniu, įvertino pasiūlymą ir padarė tokias išvadas:</Intro>
Biudžeto komitetas,
A.	kadangi programa „Erasmus+“ yra pavyzdinė Sąjungos programa, kuria remiamas švietimas, mokymas, jaunimas ir sportas, taip pat savanoriška veikla ir aktyvus pilietiškumas būsimu programavimo laikotarpiu ir kuri atlieka itin svarbų vaidmenį propaguojant Europos vertybes, tarpvalstybinį bendradarbiavimą ir jaunimo dalyvavimą;
B.	kadangi programa „Erasmus+“ atlieka svarbų vaidmenį didinant judumą mokymosi tikslais užsienyje ir daro teigiamą poveikį dalyvių požiūriui į Sąjungą, nes stiprina jų europinės tapatybės jausmą ir taip sukuria ES pridėtinę vertę;
C.	kadangi programa „Erasmus+“ stiprinamas žmogiškasis kapitalas, judumas ir įgūdžiai ir taip prisidedama prie Europos konkurencingumo, socialinės ir ekonominės sanglaudos ir įgūdžių sąjungos kūrimo;
D.	kadangi dalyvavimo programoje „Erasmus+“ paklausa ankstesniais programavimo laikotarpiais gerokai viršijo turimus finansinius išteklius, todėl sumažėjo dalyvavimo galimybės ir daugybė projektų liko nefinansuojami;
E.	kadangi M. Draghi pranešime raginama penkis kartus padidinti programos „Erasmus+“ biudžetą, kad būtų pasiektas jos užmojis suteikti judumo galimybių kiekvienam jaunuoliui Sąjungoje; kadangi investicijos į švietimą, įgūdžius ir žmogiškąjį kapitalą yra strateginė Europos ilgalaikio našumo, konkurencingumo ir atsparumo sąlyga;
F.	kadangi programą ypač paveikė didėjančios pragyvenimo išlaidos, viršijančios vidutinį dotacijų lygį daugelyje miestų, ir aukštas infliacijos lygis dabartinės daugiametės finansinės programos (DFP) laikotarpiu – dėl šių abiejų veiksnių atsirado kliūčių dalyvauti jaunimui iš mažiau privilegijuotos aplinkos ir iš valstybių narių, kurių perkamoji galia yra mažesnė, visų pirma iš Vidurio ir Rytų Europos;
G.	kadangi paaiškėjo, kad savanoriška veikla, skatinama pagal Europos solidarumo korpuso programą, dėl kurios pateikiama gerokai per daug paraiškų, daro teigiamą poveikį prisidedant prie Sąjungos lyderystės kompetencijos ir kartu sprendžiant socialines ir globalias problemas visame pasaulyje;
1.	mano, kad programos „Erasmus+“ finansinis paketas turėtų būti padidintas nuo 40 827 000 000 EUR dabartinėmis kainomis iki 47 387 963 000 EUR dabartinėmis kainomis (42 000 000 000 EUR 2025 m. kainomis), kad būtų galima tęsti jos sėkmingus veiksmus; primena, kad reikia užtikrinti optimalią Europos solidarumo korpuso programos integraciją;
2.	primena Tarybos rekomendacijos „Europa kelyje“[footnoteRef:1] siektinus rodiklius, užtikrinant, kad nevėliau kaip iki 2030 m. aukštojo mokslo srityje mobilumo mokymosi tikslais patirties užsienyje turinčių absolventų dalis būtų bent 23 proc., o profesinio rengimo ir mokymo srityje mobilumo mokymosi tikslais patirties užsienyje turinčių profesinio mokymo įstaigų besimokančių asmenų dalis būtų bent 12 proc.; pabrėžia, kad norint pasiekti šiuos rodiklius, siūlomas biudžetas atrodo nepakankamas ir jį reikia padidinti; [1:  2024 m. gegužės 13 d. Tarybos rekomendacija „Europa kelyje“ – mobilumo mokymosi tikslais galimybės visiems“ (OL C, C/2024/3364, 2024 6 14, ELI: http://data.europa.eu/eli/C/2024/3364/oj).] 

3.	mano, kad, siekiant užtikrinti veiksmingą programos „Erasmus+“ įgyvendinimą, nuo pat pradžių ir per visą 2028–2034 m. DFP programavimo laikotarpį turi būti skirta pakankamai išteklių, įskaitant žmogiškuosius, techninius ir IT išteklius;
4.	apgailestauja dėl nepakankamai išsamaus programos „Erasmus+“ biudžeto paskirstymo, visų pirma palyginus su padėtimi pagal dabartinę DFP; pažymi, kad tai suteiktų Komisijai didelę veiksmų laisvę įgyvendinimo metu keisti išlaidų prioritetus ir priimti sprendimus dėl jų; pabrėžia, kad dėl supaprastinimo ir lankstumo neturėtų sumažėti skaidrumas ir susilpnėti biudžeto valdymo institucijos vykdoma priežiūra; todėl rekomenduoja į pagrindinį aktą įtraukti tinkamus trijų sričių, t. y. „švietimo ir mokymo“, „jaunimo ir savanoriškos veiklos“ ir „sporto“, papildomus paketus, kad būtų užtikrintas nuspėjamumas, skaidrumas ir veiksmingas šių programų sričių įgyvendinimas;
5.	apgailestauja, kad teisės akto pasiūlymo finansinio poveikio ir skaitmeninių aspektų pažymoje nepateikta pakankamai išsami siūloma orientacinė biudžeto nomenklatūra; mano, kad tai trukdys priežiūrai ir biudžeto valdymo institucijos gebėjimui tiksliai nustatyti politikos prioritetus vykdant metinę biudžeto procedūrą; reiškia susirūpinimą dėl to, kad pernelyg apibendrinta biudžeto struktūra drastiškai padidintų Komisijos veiksmų laisvę perkeliant ir perskirstant išteklius be biudžeto valdymo institucijos sprendimo ir labai apribotų parlamentinę priežiūrą; todėl rekomenduoja parengti išsamesnę nomenklatūrą, kuri tinkamai atspindėtų programos „Erasmus+“ tikslus ir struktūrą bei padidintų skaidrumą, atskaitomybę ir parlamentinę kontrolę;
6.	primena, kad biudžeto nomenklatūra turi atitikti Reglamento (ES, Euratomas) 2024/2509[footnoteRef:2] (Finansinis reglamentas) 47 straipsnio 2 dalį, kurioje numatyta, kad kiekviena antraštinė dalis turi atitikti politikos sritį, o kiekvienas skyrius paprastai atitinka programą arba veiklą, laikantis konkretumo, patikimo finansų valdymo ir skaidrumo principų; rekomenduoja, kad Kultūros ir švietimo komitetas iš dalies pakeistų pasiūlymą siekiant įtraukti priedą, kuriame būtų nustatyta programos „Erasmus+“ nomenklatūra; primygtinai reikalauja, kad biudžeto nomenklatūra būtų neatskiriama Parlamento derybinės pozicijos dalis ir kad dėl jos būtų diskutuojama per tarpinstitucines derybas; atsižvelgdamas į tai, mano, kad į galutinį politinį susitarimą turi būti įtraukta patikslinta teisės akto pasiūlymo finansinio poveikio ir skaitmeninių aspektų pažyma; [2:  2024 m. rugsėjo 23 d. Europos Parlamento ir Tarybos reglamentas (ES, Euratomas) 2024/2509 dėl Sąjungos bendrajam biudžetui taikomų finansinių taisyklių (OL L, 2024/2509, 2024 9 26, ELI: http://data.europa.eu/eli/reg/2024/2509/oj).] 

7.	primygtinai pabrėžia, kad pakankamai išsamūs ir patikimi teisės aktai, nustatant tinkamą valdymo lygmenį, yra tinkamo sprendimų dėl biudžeto priėmimo ir tinkamos parlamentinės priežiūros išankstinė sąlyga; rekomenduoja nustatyti nuostatas, kuriomis būtų stiprinama biudžeto lėšų mobilizavimo ir panaudojimo kontrolė;
8.	mano, kad visi esminiai politikos pasirinkimai, pvz., programos tikslai, išlaidų prioritetai, finansiniai asignavimai, finansavimo normos, tinkamumas finansuoti, atrankos ir skyrimo kriterijai, sąlygos ir apibrėžtys turi būti nustatyti pagrindiniame akte, visapusiškai atsižvelgiant į Parlamento, kaip vienos iš teisėkūros ir biudžeto valdymo institucijų, prerogatyvas, ir kad bet kokie nebūtini elementai, susiję su politikos pasirinkimais, kurie nėra įtraukti į pagrindinį aktą, turi būti priimami deleguotaisiais aktais, įskaitant darbo programas;
9.	ragina supaprastinti administracines procedūras ir ataskaitų teikimo reikalavimus naujoms organizacijoms, mažoms organizacijoms ir mažesnių administracinių gebėjimų turinčioms organizacijoms, visų pirma supaprastinant paraiškų teikimo procedūras ir suderinant veiksmų taisykles, kad tokie paramos gavėjai galėtų geriau pasinaudoti programa; atkreipia dėmesį į tai, kad finansavimo mechanizmų sistemos, įskaitant taisykles, susijusias su išankstiniu finansavimu ir bendru finansavimu, galėtų sudaryti kliūtis šių rūšių organizacijų dalyvavimui, todėl rekomenduoja peržiūrėti šias nuostatas;
10.	ragina užtikrinti veiksmingą programos „Erasmus+“ ir kitų programų, visų pirma Europos konkurencingumo fondo, programos „Europos horizontas“, priemonės „Globali Europa“ ir nacionalinės ir regioninės partnerystės planų (NRPP), taip pat „Europos socialinio fondo +“ (ESF+) ir programos „AgoraEU“, sinergiją; pabrėžia, kad didesnė priemonių tarpusavio sinergija neturi pakenkti išlaidų atsekamumui arba biudžeto valdymo institucijos prerogatyvoms; pabrėžia, kad programos „Erasmus+“ indėlį į operacijas, finansuojamas bendrai su kitomis priemonėmis, turi būti galima aiškiai nustatyti visais biudžeto ciklo etapais; atsižvelgdamas į tai pabrėžia, kad bet koks toks įnašas turi būti tinkamai atspindėtas programos „Erasmus+“ veiklos rezultatų suvestinėje; primygtinai tvirtina, kad biudžeto valdymo institucija turi toliau visapusiškai kontroliuoti, kaip derinami įvairių priemonių ištekliai ir kaip kiekviena programa veiksmingai prisidedama prie Sąjungos prioritetų įgyvendinimo, visų pirma pasitelkdama išsamią biudžeto nomenklatūrą; pabrėžia, kad didesnis programų tarpusavio papildomumas neturi lemti neproporcingo sudėtingumo naudos gavėjams; ragina užtikrinti, kad, siekiant palengvinti lėšų panaudojimą ir kuo labiau padidinti investicijų poveikį, Sąjungos finansavimas būtų aiškesnis, prieinamesnis ir nuoseklesnis;
11.	rekomenduoja, kad, siekiant skatinti įgūdžių sąjungos kūrimą ir didinti Sąjungos konkurencingumą, ypatingas dėmesys turėtų būti skiriamas programos „Erasmus+“, Europos konkurencingumo fondo ir programos „Europos horizontas“ sinergijai; pažymi, kad tokia sinergija gali apimti finansinius įnašus iš kitų Sąjungos programų, visų pirma Europos konkurencingumo fondo, prisidedant prie naujų programos „Erasmus+“ stipendijų pagal vieną ar daugiau paprogramių, nurodytų pasiūlymo dėl reglamento dėl Europos konkurencingumo fondo[footnoteRef:3] 1 straipsnyje, o programa „Europos horizontas“ suteiktų pridėtinės vertės prisidedant prie kompetencijos ir inovacijų partnerysčių, kad jaunimui būtų sudarytos sąlygos sklandžiai siekti karjeros mokslinių tyrimų srityje, visų pirma pagal pasiūlymo dėl reglamento, kuriuo sukuriama programa „Europos horizontas“[footnoteRef:4], ramsčio „Pažangus mokslas“ programą „Marie Skłodowskos-Curie veiksmai“; siūlo, kad Komisijos parengtas veiksmų planas, kuriame būtų aprašyta sinergija su kitomis programomis galimybės ir jos įgyvendinimo būdai, būtų svarbus žingsnis siekiant ją praktiškai įgyvendinti; [3:  2025 m. liepos 16 d. Komisijos pasiūlymas dėl Europos Parlamento ir Tarybos reglamento, kuriuo įsteigiamas Europos konkurencingumo fondas (EKF), įskaitant specialiąją gynybos srities mokslinių tyrimų ir inovacijų veiklos programą, panaikinami reglamentai (ES) 2021/522, (ES) 2021/694, (ES) 2021/697, (ES) 2021/783, panaikinamos reglamentų (ES) 2021/696 ir (ES) 2023/588 nuostatos bei iš dalies keičiamas Reglamentas (ES) [EGPP], COM(2025) 0555.]  [4:  2025 m. liepos 16 d. Komisijos pasiūlymas dėl Europos Parlamento ir Tarybos reglamento, kuriuo sukuriama 2028–2034 m. bendroji mokslinių tyrimų ir inovacijų programa „Europos horizontas“, nustatomos su ja susijusios dalyvavimo ir sklaidos taisyklės ir panaikinamas Reglamentas (ES) 2021/695 (COM(2025)0555).] 

12.	primena, kad įvairių valstybių narių geroji patirtis parodė, jog ESF+ gali būti svarbus papildomas programos „Erasmus+“ elementas, ypač kai tai susiję su programos įtraukties komponento stiprinimu ir mažiau galimybių turinčių asmenų dalyvavimo skatinimu; primygtinai tvirtina, kad kadangi ESF+ tampa neatsiejama Nacionalinės ir regioninės partnerystės fondo (NRPF) dalimi pagal 2028–2034 m. DFP, labai svarbu sudaryti sąlygas nustatytai programos, NRPF ir NRPP sinergijai ir papildomumui ir juos remti;
13.	pabrėžia, kad išorės asignuotųjų pajamų naudojimas pagal programą „Erasmus+“ turi būti aiškiai apibrėžtas, visiškai skaidrus ir jam turi būti taikoma veiksminga parlamentinė kontrolė; atsižvelgdamas į tai, atkreipia dėmesį į nuostatas, susijusias su bet kurios dalyvaujančios trečiosios valstybės ir kitų trečiųjų šalių papildomais finansiniais įnašais; primena, kad svarbu užtikrinti išorės asignuotųjų pajamų atsekamumą; pabrėžia, kad tuo atveju, jei Kultūros ir švietimo komitetas svarstytų galimybę iš dalies pakeisti nuostatas, susijusias su išorės asignuotosiomis pajamomis, tai turėtų būti daroma derinant veiksmus su Biudžeto komitetu ir kitais komitetais, kad būtų užtikrintas nuoseklus požiūris;
14.	pripažįsta, kad programai „Erasmus+“ gali būti naudingi trečiųjų šalių, įskaitant privatųjį sektorių, įnašai; pabrėžia, kad tokie įnašai turi būti įgyvendinami laikantis Finansinio reglamento, visų pirma atsižvelgiant į nepriklausomumą ir nešališkumą;
[bookmark: _Hlk234249136]15.	primena pasiūlymą dėl reglamento, kuriuo nustatoma biudžeto išlaidų stebėjimo ir veiklos rezultatų peržiūros sistema ir kitos Sąjungos programų ir veiklos horizontaliosios taisyklės (Veiklos rezultatų reglamentas), kuriuo nustatomas bendras supaprastintas veiklos rodiklių sąrašas ir stebėsenos bei vertinimo nuostatos, kurių kai kurios yra svarbios programai „Erasmus+“; pabrėžia, kad bet kokie programos struktūros, tikslų ir reikalavimus atitinkančių veiksmų pakeitimai turės būti tinkamai atspindėti Veiklos rezultatų reglamento I priede, vykdant to reglamento dalinio keitimo ir derybų dėl jo procesą; atkreipia dėmesį į tai, kad, nors sektorių teisės aktai gali papildyti Veiklos rezultatų reglamentą, pvz., kiek tai susiję su programos vertinimais, jie turėtų ir toliau atitikti to reglamento nuostatas;
16.	primena, kad pagal Finansinio reglamento 6 straipsnio 2 ir 3 dalis sudarant ir vykdant biudžetą teisinės valstybės principo pažeidimo atveju taikomas bendras sąlygų režimas; be to, pabrėžia, kad pagal to paties reglamento 6 straipsnio 3 dalį valstybės narės ir Komisija, vykdydamos biudžetą, turi užtikrinti, kad būtų laikomasi Europos Sąjungos pagrindinių teisių chartijos ir gerbiamos vertybės, kuriomis grindžiama Sąjunga, kaip įtvirtinta Europos Sąjungos sutarties 2 straipsnyje; atsižvelgdamas į tai, ragina atlikti išsamią ex ante patikrą vykdant skyrimo procedūrą pagal programą;
17.	primygtinai reikalauja, kad tais atvejais, kai nacionalinės vyriausybės pažeidžia teisinės valstybės principą, ir nedarant poveikio Reglamento 2020/2092 taikymui, Komisija turėtų išnagrinėti būdus, kaip užtikrinti, kad potencialūs galutiniai naudos gavėjai ir gavėjai galėtų toliau naudotis Sąjungos finansavimu; pabrėžia, kad šis principas yra pažangių sąlygų principo pagrindas;
18.	ragina bent 75 proc. Programos biudžeto įgyvendinti taikant netiesioginį valdymą, užtikrinant tinkamą išteklių nacionalinėms agentūroms nuspėjamumo lygį; pabrėžia, kad reikia vengti kiekvienais metais iš esmės mažinti valstybėms narėms skiriamą metinį biudžetą; pabrėžia, kad toks valdymas turėtų būti papildytas patikimais priežiūros ir ataskaitų teikimo mechanizmais, įskaitant tinkamas apsaugos priemones, susijusias su skaidrumu, geru valdymu ir interesų konfliktų prevencija, siekiant užtikrinti veiksmingą išteklių naudojimą;
19.	primena, kad viena iš pagrindinių dalyvavimo programoje kliūčių, ypač mažiau galimybių turintiems asmenims, yra nepakankamas finansavimas, kurį skiriant dažnai neatsižvelgiama į pragyvenimo išlaidas priimančiojoje šalyje, infliaciją ar studentų būsto sąlygas; ragina Komisiją atlikti išsamią dabartinės sistemos, pagal kurią nustatomos judumo dotacijų pagal programą finansavimo taisyklės, peržiūrą, siekiant užtikrinti, kad dotacijų sumos būtų pritaikytos prie judumo veikloje dalyvaujančių asmenų poreikių, ir sustiprinti programos „Erasmus+“ įtraukties komponentą, taip pat sudaryti sąlygas platesniam dalyvavimui ir remti galimus dalyvius, susiduriančius su finansiniais apribojimais;
20.	primygtinai ragina užtikrinti struktūrinį bendradarbiavimą su nacionalinėmis agentūromis rengiant darbo programas ir peržiūrint finansavimo taisykles.



21.	pabrėžia, kad programoje reikia numatyti būtinas priemones, kad būtų galima veiksmingai reaguoti į dalyviams poveikį darančias krizines situacijas, įskaitant ginkluotus konfliktus, geopolitinį nestabilumą, pandemijas ar kitus didelius sutrikimus;
<PathFdR>AD\1345960LT.docx</PathFdR>		PE<NoPE>784.147</NoPE><Version>v03-00</Version>
LT	Suvienijusi įvairovę	LT
PE<NoPE>784.147</NoPE><Version>v03-00</Version>	16/16	<PathFdR>AD\1345960LT.docx</PathFdR>
LT
<PathFdR>AD\1345960LT.docx</PathFdR>	15/16	PE<NoPE>784.147</NoPE><Version>v03-00</Version>
		LT
PAKEITIMAI
Atlikdamas biudžetinį vertinimą, Biudžeto komitetas taip pat pateikė šiuos pasiūlymo pakeitimus:
[bookmark: restart]<RepeatBlock-Amend><Amend>Pakeitimas		<NumAm>1</NumAm>
<DocAmend>Pasiūlymas dėl reglamento</DocAmend>
<Article>9 konstatuojamoji dalis</Article>
	

	Komisijos siūlomas tekstas
	Pakeitimas

	9.	patirtis parodė, kad sparčiai kintančioje ekonominėje, socialinėje ir geopolitinėje aplinkoje reikia lankstesnės daugiametės finansinės programos ir Sąjungos išlaidų programų. Todėl, atsižvelgiant į programos „Erasmus+“ tikslus, finansavimas turėtų būti tinkamai pagrįstas kintančiais politikos poreikiais ir Sąjungos prioritetais, nustatytais atitinkamuose Komisijos paskelbtuose dokumentuose, Tarybos išvadose ir Europos Parlamento rezoliucijose, kartu užtikrinant pakankamą biudžeto vykdymo nuspėjamumą;
	9.	patirtis parodė, kad sparčiai kintančioje ekonominėje, socialinėje ir geopolitinėje aplinkoje reikia lankstesnės daugiametės finansinės programos ir Sąjungos išlaidų programų. Todėl, atsižvelgiant į programos „Erasmus+“ tikslus, finansavimas turėtų būti tinkamai pagrįstas kintančiais politikos poreikiais ir Sąjungos prioritetais, nustatytais atitinkamuose Komisijos paskelbtuose dokumentuose, Tarybos išvadose ir Europos Parlamento rezoliucijose, kartu užtikrinant pakankamą biudžeto vykdymo nuspėjamumą, skaidrumą ir atskaitomybę. Tačiau lankstumo poreikis turėtų būti suderintas su nuspėjamo, tvaraus ir stabilaus daugiamečio finansavimo poreikiu, kad būtų išsaugotas naudos gavėjų gebėjimas rengti, planuoti ir palaikyti aukštos kokybės judumo ir gebėjimų stiprinimo iniciatyvas, kurios yra Programos pagrindas;


</Amend>
<Amend>Pakeitimas		<NumAm>2</NumAm>
<DocAmend>Pasiūlymas dėl reglamento</DocAmend>
<Article>38 konstatuojamoji dalis</Article>
	

	Komisijos siūlomas tekstas
	Pakeitimas

	38.	šiai programai taikomas Europos Parlamento ir Tarybos reglamentas (ES, Euratomas) 2024/2509. Jame nustatomos Sąjungos bendrojo biudžeto sudarymo ir vykdymo taisyklės, įskaitant dotacijų, apdovanojimų, nepiniginio dovanojamo turto, viešųjų pirkimų, netiesioginio valdymo, finansinės paramos, finansinių priemonių, biudžeto garantijų ir Sąjungos finansinių interesų apsaugos taisykles;
	38.	šiai programai taikomas Europos Parlamento ir Tarybos reglamentas (ES, Euratomas) 2024/2509. Jame nustatomos Sąjungos bendrojo biudžeto sudarymo ir vykdymo taisyklės, įskaitant dotacijų, apdovanojimų, nepiniginio dovanojamo turto, viešųjų pirkimų, netiesioginio valdymo, finansinės paramos, finansinių priemonių, biudžeto garantijų ir Sąjungos finansinių interesų apsaugos taisykles. Pagal Reglamentą (ES, Euratomas) 2024/2509 (Finansinis reglamentas) įgyvendinant programą turėtų būti visapusiškai gerbiamos Europos Sąjungos sutarties 2 straipsnyje įtvirtintos vertybės ir Europos Sąjungos pagrindinių teisių chartijoje pripažintos teisės;


 
</Amend>
<Amend>Pakeitimas		<NumAm>3</NumAm>
<DocAmend>Pasiūlymas dėl reglamento</DocAmend>
<Article>38 a konstatuojamoji dalis (nauja)</Article>
	

	Komisijos siūlomas tekstas
	Pakeitimas

	
	(38a)	šiai programai taikomas Europos Parlamento ir Tarybos reglamentas (ES, Euratomas) 2020/20921a. Juo nustatomas bendras Sąjungos biudžeto apsaugos sąlygų režimas teisinės valstybės principų pažeidimų valstybėse narėse atvejais;

	
	______________________

	
	1a 2020 m. gruodžio 16 d. Europos Parlamento ir Tarybos reglamentas (ES, Euratomas) 2020/2092 dėl bendro Sąjungos biudžeto apsaugos sąlygų režimo (OL L 433I, 2020 12 22, p. 1, ELI: http://data.europa.eu/eli/reg/2020/2092/oj).


</Amend>
<Amend>Pakeitimas		<NumAm>4</NumAm>
<DocAmend>Pasiūlymas dėl reglamento</DocAmend>
<Article>44 a konstatuojamoji dalis (nauja)</Article>
	

	Komisijos siūlomas tekstas
	Pakeitimas

	
	(44a)	labai svarbu, kad šio reglamento nuostatos ir jame nustatyta valdymo tvarka padėtų biudžeto valdymo institucijai tinkamai priimti sprendimus ir vykdyti tinkamą parlamentinę priežiūrą. Visų pirma, vadovaujantis Finansinio reglamento 47 straipsnio 2 dalimi, bet koks programos vidinės struktūros patikslinimas turėtų būti tinkamai atspindėtas biudžeto nomenklatūroje nustatant atitinkamas biudžeto eilutes;


</Amend>
<Amend>Pakeitimas		<NumAm>5</NumAm>
<DocAmend>Pasiūlymas dėl reglamento</DocAmend>
<Article>45 a konstatuojamoji dalis (nauja)</Article>
	

	Komisijos siūlomas tekstas
	Pakeitimas

	
	(45a)	Programos ir kitų Sąjungos priemonių tarpusavio papildomumas neturi pakenkti išlaidų atsekamumui arba biudžeto valdymo institucijos prerogatyvoms. Programos įnašą į bendrai finansuojamus veiksmus turėtų būti galima aiškiai nustatyti visais biudžeto ciklo etapais ir jis turėtų būti tinkamai atspindėtas programos veiklos rezultatų suvestinėje;


</Amend>
<Amend>Pakeitimas		<NumAm>6</NumAm>
<DocAmend>Pasiūlymas dėl reglamento</DocAmend>
<Article>45 b konstatuojamoji dalis (nauja)</Article>
	

	Komisijos siūlomas tekstas
	Pakeitimas

	
	(45b)	„Erasmus“ nacionalinė institucija ir nacionalinė agentūra, nurodytos šio reglamento 18 ir 51 straipsniuose turėtų kasmet konsultuotis su vadovaujančiąja institucija ar institucijomis, nurodytomis Reglamento XXX (NRPP) 18 straipsnyje, dėl galimos NRP planų ir Programos sinergijos, įskaitant galimus perkėlimus Programai. Komisija turėtų teikti gaires dėl proceso ir įvairių sąlygų ir atitinkamai turėtų būti informuojama apie šių diskusijų rezultatus;


</Amend>
<Amend>Pakeitimas		<NumAm>7</NumAm>
<DocAmend>Pasiūlymas dėl reglamento</DocAmend>
<Article>51 a konstatuojamoji dalis (nauja)</Article>
	

	Komisijos siūlomas tekstas
	Pakeitimas

	
	(51a)	šio reglamento poveikis Sąjungos biudžetui įvertintas⁺ pagal Sutarties dėl Europos Sąjungos veikimo 310 straipsnio 4 dalį. Jo įgyvendinimui turėtų būti skirta pakankamai finansinių ir žmogiškųjų išteklių, kartu atsižvelgiant į finansavimo poveikį kitoms Sąjungos programoms ar politikos sritims ir užtikrinant jo suderinamumą su daugiamete finansine programa, nuosavų išteklių sistema ir atitinkamu tarpinstituciniu susitarimu, taip pat su biudžeto principais, nustatytais Europos Parlamento ir Tarybos reglamente (ES, Euratomas) 2024/2509¹;


	
	______________________

	
	⁺ Pro memoria: Europos Parlamento Biudžeto komiteto 2026 m. (XX) biudžeto vertinimas dėl Komisijos pasiūlymo dėl Europos Parlamento ir Tarybos reglamento, kuriuo nustatoma 2028–2034 m. programa „Erasmus+“ ir panaikinami reglamentai (ES) 2021/817 ir (ES) 2021/888 (COM(2025) 0549).

	
	¹ 2024 m. rugsėjo 23 d. Europos Parlamento ir Tarybos reglamentas (ES, Euratomas) 2024/2509 dėl Sąjungos bendrajam biudžetui taikomų finansinių taisyklių (OL L, 2024/2509, 2024 9 26, ELI: http://data.europa.eu/eli/reg/2024/2509/oj).


</Amend>
<Amend>Pakeitimas		<NumAm>8</NumAm>
<DocAmend>Pasiūlymas dėl reglamento</DocAmend>
<Article>9 straipsnio 1 dalis</Article>
	

	Komisijos siūlomas tekstas
	Pakeitimas

	1.	Preliminarus Programos įgyvendinimo 2028–2034 m. finansinis paketas yra 40 827 000 000 EUR einamosiomis kainomis.
	1.	Reglamento įgyvendinimo 2028–2034 m. programos paketas yra 47 387 963 000 EUR einamosiomis kainomis (42 000 000 000 EUR 2025 m. kainomis).


</Amend>
<Amend>Pakeitimas		<NumAm>9</NumAm>
<DocAmend>Pasiūlymas dėl reglamento</DocAmend>
<Article>11 straipsnio 1 dalis</Article>
	

	Komisijos siūlomas tekstas
	Pakeitimas

	1.	Programa įgyvendinama užtikrinant sinergiją su kitomis Sąjungos programomis. Veiksmui, kuriam skirtas Sąjungos įnašas pagal kitą programą, gali būti skirtas ir Programos įnašas. Atitinkamam įnašui taikomos atitinkamos Sąjungos programos taisyklės arba visiems įnašams gali būti taikomas vienas bendras taisyklių rinkinys ir gali būti nustatytas vienas teisinis įsipareigojimas. Jei Sąjungos įnašas grindžiamas tinkamomis finansuoti išlaidomis, sudėtinė parama iš Sąjungos biudžeto neviršija visų tinkamų finansuoti veiksmo išlaidų ir gali būti apskaičiuojama proporcingai pagal dokumentus, kuriuose nustatomos paramos sąlygos.
	1.	Programa įgyvendinama užtikrinant sinergiją su kitomis Sąjungos programomis. Veiksmui, kuriam skirtas Sąjungos įnašas pagal kitą programą, gali būti skirtas ir Programos įnašas. Atitinkamam įnašui taikomos atitinkamos Sąjungos programos taisyklės arba visiems įnašams gali būti taikomas vienas bendras taisyklių rinkinys ir gali būti nustatytas vienas teisinis įsipareigojimas. Jei Sąjungos įnašas grindžiamas tinkamomis finansuoti išlaidomis, sudėtinė parama iš Sąjungos biudžeto neviršija visų tinkamų finansuoti veiksmo išlaidų ir gali būti apskaičiuojama proporcingai pagal dokumentus, kuriuose nustatomos paramos sąlygos. Programos veiklos rezultatų suvestinėje, nustatytoje Finansinio reglamento 41 straipsnio 3 dalies h punkte, ir atitinkamuose programavimo bei ataskaitų teikimo dokumentuose Komisija aptaria programos ir kitų Sąjungos programų sinergiją.


</Amend>
<Amend>Pakeitimas		<NumAm>10</NumAm>
<DocAmend>Pasiūlymas dėl reglamento</DocAmend>
<Article>12 straipsnio 5 dalis</Article>
	

	Komisijos siūlomas tekstas
	Pakeitimas

	5.	Kai Sąjungos finansavimas teikiamas dotacijos forma, jis teikiamas kaip su išlaidomis nesusijęs finansavimas arba prireikus kaip supaprastintas išlaidų apmokėjimas pagal Reglamentą (ES, Euratomas) 2024/2509. Finansavimas gali būti teikiamas kaip faktinis reikalavimus atitinkančių išlaidų kompensavimas tik tuo atveju, jei veiksmo tikslų kitaip pasiekti neįmanoma.
	5.	Kai Sąjungos finansavimas teikiamas dotacijos forma, jis teikiamas kaip supaprastintas išlaidų apmokėjimas pagal Reglamento (ES, Euratomas) 2024/2509 125 straipsnį. Finansavimas gali būti teikiamas kaip faktinis reikalavimus atitinkančių išlaidų kompensavimas tik tuo atveju, jei veiksmo tikslų kitaip pasiekti neįmanoma.


</Amend>
</RepeatBlock-Amend>

	1. Interesų grupių atstovai, kuriems taikomas Tarpinstitucinis susitarimas dėl privalomo skaidrumo registro

	Slovak Academic Association for International Cooperation (SAAIC)

	German Academic Exchange Service (DAAD)

	Foundation for the Development of the Education System (FRSE)

	Czech National Agency for International Education and Research (DZS)

	Federal Institute for VET (BIBB)

	European Olympic Committees EU Office

	2. Trečiųjų šalių valdžios institucijų, įskaitant jų diplomatines atstovybes ir ambasadas, atstovai


Šį sąrašą parengė ir visą atsakomybę už jį prisiima pranešėja.
Jeigu sąraše esančių fizinių asmenų tapatybę galima nustatyti pagal jų vardą ir pavardę, jų pareigas arba pagal abu požymius, pranešėja pareiškia, kad ji atitinkamiems fiziniams asmenims pateikė Europos Parlamento pranešimą dėl duomenų apsaugos Nr. 484 (https://www.europarl.europa.eu/data-protect/index.do), kuriame išdėstytos jų asmens duomenų tvarkymui taikomos sąlygos ir su tuo tvarkymu susijusios teisės.

